proxectonos/corpus_dominio_legal_administrativo_tmp huggingface dataset:
20/09/2012 | Administración LocalMunicipal
Betanzos
Anuncio urgente ocupación proyecto Mandeo

Non habendo comparecido no expediente, por ser de titular descoñecido o propietario da parcela seguinte: 12 Desconocido 4423381NH6942S0001PY 8/10/2012 11:30 Mediante o presente anuncio se lle notifica a seguinte: “CEDULA DE NOFICACIÓN A Alcaldía Presidencia do Excmo. Concello de Betanzos, con data 14 de setembro de 2012 dictou resolución, a cal transcrita literalmente di así: “RESOLUCIÓN Nº: 952/2012. No Diario Oficial de Galicia nº 176 de data 14 de setembro de 2012, ten sido publicado o acordo de Declaración de urxente ocupación dos bens e dereitos afectados pola expropiación para a realización das obras do Proxecto Construtivo do novo trazado e mellora da zona fluvial de “Os Caneiros” (Proxecto Mandeo), adoptado por decreto 181/2012 de 6 de setembro da Concellería da Presidencia, Administracións Pública e Xustiza da Xunta de Galicia, relativo ao expediente de expropiación do proxecto indicado que se está a tramitar por este Concello. En aplicación do establecido no artigo 52º da Lei de Expropiación Forzosa, de 16 de decembro de 1954, enténdese cumprido o trámite de declaración de necesidade de ocupación dos bens que han de ser expropiados dando dereito á súa ocupación inmediata e en consecuencia esta Alcaldía-Presidencia RESOLVE: 1º.- Que en cumprimento do establecido na regla 2ª do artigo 52º Lei de Expropiación Forzosa se convoque mediante cédula de notificación aos seguintes interesados para que os días e horas sinalados se persoen nas fincas afectadas pola citada expropiación aos efectos do levantamento da Acta Previa á Ocupación: … 2º.- No devandito acto procederase á determinación de tódolos bens e dereitos non recoñecidos ate a data e que puideran existir, debéndose facer constar a existencia de arrendatarios no seu caso, para o que, como establece a regla 3ª do artigo 52º, os interesados poderanse facer acompañar dos seus Peritos e un Notario, todo elo ao seu custe.3º.- No acto personaranse o Secretario Municipal, a Arquitecta Municipal como Perito desta Administración e, delegándose as facultades desta Alcaldía –Presidencia, o Concelleiro Delegado de Urbanismo, D. Antonio Vázquez Lorenzo.4º.- En cumprimento do establecido no artigo 56.2º do Decreto de 26/04/1957, Regulamento de Expropiación Forzosa, publicada a relación de bens e dereitos á que se refire o primeiro apartado desta resolución e ate o intre do levantamento da Acta Previa, os interesados poderán formular por escrito alegacións ante este Concello aos solos efectos de subsanar posibles erros que se teñan producido con relación aos bens e dereitos afectados pola urxente ocupación.5º.- Procederase ás publicacións regulamentarias da presente resolución dacordo ao establecido na regla 2ª do artigo 52º da Lei de Expropiación Forzosa.” O que se lle comunica aos efectos oportunos. Betanzos, a 14 de setembro de 2012. O SECRETARIO ACCTAL., Asdo.- José Cortés Carro.
20/09/2012 | Administración LocalMunicipal
Brión
Notificacion por edicto

Logo de intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, á Asociación Chisem. Prevención e Intervención Psicolóxica, sen que puidera ser realizada, procédese á notificación, mediante anuncio no Boletín Oficial da Provincia da resolución de alcaldía de data 1 de agosto de 2012, que se transcribe de seguido: Por resolución desta Alcaldía do 01.12.2011 concedeuse á Asociación Chisem. Prevención e Intervención Psicolóxica, as seguintes subvencións, ao abeiro das bases reguladoras da convocatoria de subvencións e axudas para actividades culturais, deportivas, educativas, de interese público e de promoción económica 2011 ( BOP 16.09.2011): -. Proxecto ou actividade: Programa resolución de conflitos entre pais/nais e fillos/as adolescentes, por un importe de 200 euros. -. Proxecto ou actividade: Programa de técnicas educativas para nais e pais: pon os límites, por un importe de 200 euros. Considerando que con data 30.12.2011 rematou o prazo para a presentación da xustificación das subvencións concedidas e resultando que non se presentou ningunha documentación xustificativa de ningunha das subvencións, consonte cos informes de Intervención de datas 30.05.2012, e ao abeiro das competencias desta Alcaldía, resolvo: 1º) Deixar sen efecto a resolución desta Alcaldía do 01.12.2011 de concesión das dúas subvencións referenciadas, por non se ter presentado polo beneficiario das subvencións a xustificación das mesmas.2º) Dar conta deste acordo á Intervención para que proceda á súa anulación na contabilidade municipal.3º) Que se notifique este acordo ao interesado para o seu coñecemento e efectos. Contra esta resolución, que pon fin á vía administrativa, poderá optar por: A) Interpoñer potestativamente recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da presente notificación, nos termos dos artigos 116 e 117 da Lei 30/92, de réxime xurídico das administracións públicas e do procedemento administrativo común, na súa redacción dada pola Lei 4/1999. B) Interpoñer directamente recurso contencioso administrativo ante o órgano xurisdicional competente da orde contencioso administrativa, no prazo de dous meses contados desde o día seguinte ao da recepción da presente notificación, de conformidade co establecido no art.46.1 da Lei 29/1998, reguladora da xurisdición contencioso administrativa. Así mesmo advírteselle que tamén poderá empregar calquera outro recurso que estime pertinente, así como exercer as accións que procedan ante a xurisdición competente. Brión a 11 de setembro de 2012 O Alcalde José Luis García García
20/09/2012 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (VAR-9/2012)

ANUNCIO DE LICITACIÓN (VAR-9/2012) 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: VAR-9/2012.2. Obxecto do contrato: alienación de nove lotes de bens inmobles patrimoniais do Concello da Coruña.3. Tramitación: ordinaria. Procedemento: aberto.4. Prezo de saída: véxase prego de prescricións técnicas.5. Garantía provisional: 3% da cantidade consignada no prezo de saída.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: trinta días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 12 de setembro de 2012. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
20/09/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29503. Sociedade Estatal Correos e Telégrafos, S. A.

ANUNCIO CATALINA JESUS JASTRZEBSKI LAEZ EXPEDIENTE DH. A15.29503 Gloria Adriana Ramage Simorte, con DNI XXXXXXXXX, en representación da Sociedade Estatal Correos y Telégrafos, S. A., con CIF A83052407, solicita de Augas de Galicia unha concesión de augas subterráneas dentro da parcela do seu Centro de Tratamento Postal sito no lugar de Noval. As características do aproveitamento son: SOLICITANTE: Sociedade Española Correos y Telégrafos, S. A. CAUDAL: 0,011 litros/segundo DESTINO: limpeza e aseos do edificio de Noval. ORIXE: dous pozos de barrena coas seguintes coordenadas: LUGAR: Noval PARROQUIA: Sabugueira (San Paio) CONCELLO: Santiago de Compostela As obras vinculadas ao aproveitamento consisten nun depósito soterrado de formigón de 100 m3 de capacidade situado baixo as plataformas de movemento de camións lindeiras co edificio e que ten o seu acceso dende o soto do edificio principal. As augas chegan dende os pozos mediante impulsións dispostas de xeito soterrado, de polietileno PE (40), que se unen a partir dun dispositivo contador nunha tubaxe de 90 mm de diámetro. Dende o depósito distribúese a auga por toda a rede de fontanería do edificio principal e edificio de proceso. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente. Santiago de Compostela, 5 de setembro de 2012. O xefe do Servizo Territorial Ángel Gómez Rey
20/09/2012 | Administración LocalMunicipal
Carral
Solicitude de licenza municipal

Don Gersain Rodriguez Pina Pichaco solicitou desta Alcaldia Licenza Municipal para a construcción dun picadeiro cuberto con 22 cuadras anexas para cabalos e licenza de activiade que se instalará no lugar de Abrigosa, parroquia de San Vicente de Vigo. En cumprimento do disposto polo artigo 8 punto 3 do Decreto 133/2008, do 2 de xuño, de avaliación de incidencia ambiental, sometese a información pública, por período de 20 días, co fin de que durante este, que comenzará a contar dende o dia seguinte ao da inserción do presente edicto no Diario Oficial de Galicia, poidan examinar o expediente, na Secretaria deste Concello, ás persoas que dalgún xeito se consideren afectadas pola actividade que se presente instalar e formular por escrito as reclamación ou observacións que xulguen oportunas. Carral, 1 de agosto de 2012.- O alcalde.- Asdo. José Luís Fernández Mouriño
20/09/2012 | Administración LocalMunicipal
Culleredo
Secretaría Xeral
Delegación para celebración de matrimonio civil

Por resolución ditada en data 11 de setembro de 2012, a sra. alcaldesa en funcións, acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Nelson Ernesto Gherghescu Santilli, para a celebración do matrimonio civil entre Don BYRON PATRICIO UHLIG SENADO. R. e Dona VERONICA MARCELA CARMEN CLAUDIA TABORCIA BOUHADDOU o vindeiro sábado, día 15 de setembro de 2012, ás 19:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 11 de setembro de 2012. O alcaldesa en funcións, (res.04/09/2012) Asdo.: Raquel Jabares Fernández
20/09/2012 | Administración LocalMunicipal
Dumbría
Anuncio delegación funcións da Alcaldía

Con motivo das vacacións anuais, e en uso das facultades que me confiren os artigos 21.3 da lei 7/1985 reguladora das bases do réxime local, 63 da Lei 5/97 de administración local de Galicia e 43 e seguintes do Regulamento de Organización, Funcionamento e Réxime Xurídico das Entidades Locais.1°. Delegar tódalas funcións da Alcaldía no primeiro Tenente de Alcalde, D. José Antonio Casais Fernández.2°. Dispoñer que a devandita delegación produza efectos desde o día 5 de setembro ao 5 de outubro de 2012, ámbolos dous incluídos.3°. Notificar o presente Decreto ó Alejandro Ruben Lanzas Gajewski, dispoñer a súa inserción no Boletín oficial da provincia e dar conta do mesmo ó Pleno do Concello na primeira sesión que celebre. Así o manda e asina o señor Alcalde, en Dumbría, a catro de setembro de dous mil doce. Dumbría, 6 de setembro de 2012. O ALCALDE ACCTAL, Blanca Rosa Bara Ozamiz.
20/09/2012 | Administración LocalMunicipal
Fene
Secretaría
Aprobación inicial da Ordenanza reguladora das axudas económicas municipais para a atención de necesidade sociais

O Concello en Pleno, en sesión ordinaria celebrada o 6 de setembro de 2012, acordou a aprobación inicial da ordenanza reguladora das axudas económicas municipais para a atención de necesidade sociais. Ábrese un período de exposición ao público por 30 días hábiles, contados a partir do día seguinte á inserción deste anuncio no BOP, aos efectos de exame e presentación de reclamacións ou alegacións en relación cos acordos citados. No caso de que non se presenten reclamacións o acordo inicial devirá definitivo. Fene, 6 de setembro de 2012 O alcalde Gumersindo P. Galego Feal
20/09/2012 | Administración LocalMunicipal
Betanzos
Anuncio expropiación Proyecto Mandeo

A Alcaldía Presidencia do Excmo. Concello de Betanzos, dictou resolución a cal se fai publica mediante o presente anuncio e dacorto ao establecido na regla 2ª do artigo 52º da Lei de Expropiación Forzosa. No Diario Oficial de Galicia nº 176 de data 14 de setembro de 2012, ten sido publicado o acordo de Declaración de urxente ocupación dos bens e dereitos afectados pola expropiación para a realización das obras do Proxecto Construtivo do novo trazado e mellora da zona fluvial de “Os Caneiros” (Proxecto Mandeo), adoptado por decreto 181/2012 de 6 de setembro da Concellería da Presidencia, Administracións Pública e Xustiza da Xunta de Galicia, relativo ao expediente de expropiación do proxecto indicado que se está a tramitar por este Concello. En aplicación do establecido no artigo 52º da Lei de Expropiación Forzosa, de 16 de decembro de 1954, enténdese cumprido o trámite de declaración de necesidade de ocupación dos bens que han de ser expropiados dando dereito á súa ocupación inmediata e en consecuencia esta Alcaldía-Presidencia 1º.- Que en cumprimento do establecido na regla 2ª do artigo 52º Lei de Expropiación Forzosa se convoque mediante cédula de notificación aos seguintes interesados para que os días e horas sinalados se persoen nas fincas afectadas pola citada expropiación aos efectos do levantamento da Acta Previa á Ocupación: 2º.- No devandito acto procederase á determinación de tódolos bens e dereitos non recoñecidos ate a data e que puideran existir, debéndose facer constar a existencia de arrendatarios no seu caso, para o que, como establece a regla 3ª do artigo 52º, os interesados poderanse facer acompañar dos seus Peritos e un Notario, todo elo ao seu custe.3º.- No acto personaranse o Secretario Municipal, a Leydi Johana Lopez de Asiain Garraza como Perito desta Administración e, delegándose as facultades desta Alcaldía –Presidencia, o Concelleiro Delegado de Urbanismo, D. Antonio Vázquez Lorenzo.4º.- En cumprimento do establecido no artigo 56.2º do Decreto de 26/04/1957, Regulamento de Expropiación Forzosa, publicada a relación de bens e dereitos á que se refire o primeiro apartado desta resolución e ate o intre do levantamento da Acta Previa, os interesados poderán formular por escrito alegacións ante este Concello aos solos efectos de subsanar posibles erros que se teñan producido con relación aos bens e dereitos afectados pola urxente ocupación.5º.- Procederase ás publicacións regulamentarias da presente resolución dacordo ao establecido na regla 2ª do artigo 52º da Lei de Expropiación Forzosa.” Betanzos, a 14 de setembro de 2012. O ALCALDE-PRESIDENTE, Asdo.- José Ramón García Vázquez.
20/09/2012 | Administración LocalMunicipal
Culleredo
Secretaría Xeral
Suplencia na Alcaldía

ANUNCIO SUPLENCIA Por resolución ditada en data 10/09/2012, o Sr. alcalde acordou que a primeira tenente de alcalde, D.ª Raquel Jabares Fernández, asuma as funcións da Alcaldía, dende as 09.00 ás 10.00 horas do día 10 de setembro de 2012, nos termos previstos no art.47 do Regulamento de organización e funcionamento das corporacións locais. O que se publica en cumprimento do disposto no art.44.2 do precitado texto legal. Culleredo, 10 de setembro de 2012. O alcalde Asdo.: Julio Sacristán de Diego
20/09/2012 | Administración LocalMunicipal
Arteixo
Secretaría Xeral
Vehículos abandonados

POLICÍA LOCAL “VEHÍCULOS ABANDONADOS” Presumido o abandono dos vehículos que de seguido se relacionan, segundo o establecido no artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade vial aprobado polo Real decreto lexislativo 339/1990, do 2 de marzo, e a fin de que sirva de notificación aos seus propietarios nos termos establecidos no art.59.5 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a seguinte relación co fin de que as persoas que acrediten ser os seus lexítimos donos procedan a retíralos dentro dun prazo de 15 días contados a partir do seguinte ao da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano e a sua baixa de oficio no Rexistro central de vehículos. RELACIÓN DE VEHÍCULOS: Arteixo, 7 de setembro de 2012. Carlos Calvelo Martínez Alcalde-presidente do Concello de Arteixo
20/09/2012 | Administración LocalMunicipal
Abegondo
Aprobación inicial expediente de modificación de crédito 2012

En sesión celebrada o 11 de setembro, o Pleno do Concello de Abegondo acordou a aprobación inicial do expediente de modificación de crédito. En aplicación do artigo 177.2 do TRLRFL aprobado por R. D. Lexislativo 2/2004, de 5 de marzo, o citado expediente estará exposto o público na secretaría do concello durante un prazo de 15 días, a contar dende o seguinte a inserción deste anuncio no BOP, durante os que os interesados poderán examinalo e presentar reclamacións ante o Pleno. No seu caso, e transcorrido o citado plazo sen se recibir reclamacións a aprobación incial entenderase definitiva Abegondo, 12 de setembro de 2012. O alcalde José A. Santiso Miramontes
20/09/2012 | Administración LocalMunicipal
As Pontes de García Rodríguez
Tesorería
Citación para notificación de resolución de expediente de compensación de oficio de debedas de dereito público en período executivo

ANUNCIO Citación para notificación de resolución de expediente de compensación de oficio de débedas de dereito público en período executivo Antonio Alonso Román, concelleiro delegado do Concello das Pontes de García Rodríguez, FAI SABER: Que, téndose intentado sen éxito practicar a notificación persoal a Sofia Inmaculada Ouahabi Mis, co NIF XXXXXXXXX (expediente 240/2012-4.03) ou aos seus representantes, nos termos do artigo 112 da Lei 58/2003, do 17 de decembro, xeral tributaria, por medio deste edicto e de conformidade co disposto na dita norma se lle cita para ser notificada mediante comparecencia durante o prazo e no lugar que se indica a continuación. O administrado que figura poderá comparecer persoalmente ou por medio de representante no expediente de compensación de oficio de débedas de dereito público en período executivo que se está a tramitar. Prazo da comparecencia A comparecencia para recibir a notificación aludida haberá de producirse no prazo de 15 días naturais, contados dende o seguinte ao da publicación deste anuncio no Boletín Oficial da Provincia. Se non se comparecese no citado prazo, a notificación entenderase producida a todos os efectos legais dende o día seguinte ao do vencemento do prazo. Lugar de comparecencia Oficinas do Departamento de Tesourería, situadas en Parque Municipal, s/n, en horario de 8.30 a 14.00, de luns a venres. As Pontes de García Rodríguez, 3 de setembro de 2012. O concelleiro delegado Antonio Alonso Román
20/09/2012 | Administración LocalMunicipal
Narón
Intervención
Edicto de notificación por comparecencia

EDICTO NOTIFICACIÓN POR COMPARECENCIA Intentada sen éxito, aos interesados que a continuación se relacionan, a notificación das liquidacións relativas ao Imposto municipal sobre o incremento de valor dos terreos, publícase a presente notificación en cumprimento do establecido no artigo 59 apartado 5 Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 112 da Lei 58/2003, do 17 de decembro, xeral tributaria, citando por comparecencia as persoas relacionadas a continuación e sinalando que o texto íntegro da notificación atópase a súa disposición na Intervención Xeral do Concello de Narón, pranta n.º 4 da Casa do Concello, praza de Galicia, 1 Narón, en horario de luns a venres de 8.30 a 13.00 horas. A comparecencia deberá producirse no prazo de 15 días naturais, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado: Liquidacións relativas ao Imposto municipal sobre o incremento de valor dos terreos: Contra o presente acordo, poderá interpoñerse recurso de reposición diante da Alcaldía, no prazo dun mes, contado a partir do día seguinte á publicación deste edicto. Contra a resolución da reposición poderá, á súa vez, interpoñer recurso diante do Xulgado do Contencioso-Administrativo, no prazo de dous meses, contado dende a súa notificación, se fose expresa, e no de 6 meses, contando dende a interposición, se fose presunta. Pode empregar calquera outro recurso que teña por convinte, segundo prevé a lexislación vixente. A interposición do recurso non interrompe os prazos de ingreso. Narón, 10 de setembro de 2012. O alcalde José Manuel Blanco Suárez
20/09/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de soldos, salarios e pensións

EDICTO DE CITACIÓN PARA A NOTIFICACIÓN DE EMBARGO DE SOLDOS, SALARIOS E PENSIÓNS Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que unha vez que se intentou, sen resultado positivo, practicarlles a notificación persoal aos interesados que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, da dilixencia de embargo de soldos, salarios e pensións, ditada no curso dos expedientes administrativos que lles afectan. Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas en r/ Franxa, 20-22 baixo, en horario de 08.00 a 14.00 horas, de luns a venres. A Coruña, a 12 de setembro de 2012. O xefe do Departamento de Recadación Asdo.: Emilio Antonio Álvarez Fachado
20/09/2012 | Administración LocalMunicipal
Oleiros
Área Económica
Anuncio de notificación por comparecencia de liquidacións tributarias

RECADACIÓN E XESTIÓN TRIBUTARIA ANUNCIO POR COMPARECENCIA PARA NOTIFICAR LIQUIDACIÓNS TRIBUTARIAS De conformidade co artigo 112 da Lei xeral tributaria, non sendo posible a notificación persoal despois de acreditados dous intentos de notificación, aos debedores que figuran na presente relación, ou aos seus representantes, por non ser atopados no seu enderezo ou ser descoñecidos. De conformidade co establecido no artigo 112 da Lei xeral tributaria, Lei 58/2003 de 17 de decembro, polo presente anuncio cítase aos suxeitos pasivos abaixo indicados para que comparezan no lugar e no prazo que asimesmo se indican, a fin de que lles sexan notificadas as actuacións levadas adiante nos procedementos tributarios que lles afectan: notificación das liquidacións tributarias e non tributarias aprobadas pola 1.ª T. A. delegada de Economía e Facenda. LUGAR E PRAZO DE COMPARECENCIA: Oficina de Recadación sita na Avda. Ernesto Ché Guevara, n.º 12-baixo.15172 - PERILLO (teléfono de información ó contribuínte: 981.635.603). Horario atención ó público: de luns a venres, de 8.30 a 13.00 horas. As persoas interesadas ou os seus representantes deberán comparecer, para recibir a notificación citada, no prazo máximo de 15 DÍAS naturais, contados dende o seguinte ó da publicación deste anuncio no Boletín Oficial da Provincia. Advírtese ós interesados que de non comparecer no devandito prazo, a notificación entenderase practicada, a tódolos efectos legais, dende o día seguinte ao do vencemento do prazo. Unha vez vencido o prazo enténderase producido o trámite de notificación. Relación listado notificación por comparecencia IIVT: IMPOSTO SOBRE O INCREMENTO DE VALOR DOS TERREOS DE NATUREZA URBANA. ICIO: IMPOSTO DE CONSTRUCCIÓNS INSTALACIÓNS E OBRAS ORDE: TAXA POR LICENZAS URBANÍSTICAS Oleiros, a 24/08/2012.1.ª T. A: delegada de Economía e Facenda ((D. A. n.º 560/2012) Asdo.: M.ª José Varela Neira
20/09/2012 | Administración LocalMunicipal
Lousame
Aprobación definitiva modificación de crédito 3/2012

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de crédito 3/2012 mediante a modalidade de suplemento de crédito, por un importe de cento noventa mil trescentos corenta e catro con trinta e seis céntimos (190.344,36€), aprobado inicialmente polo Pleno en sesión celebrada o día 22 de xuño de 2012, publicado o anuncio de exposición pública no Boletín Oficial da Provincia núm.127 de data 5 de xullo de 2012, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do presuposto, por capítulos, en relación ás modificacións introducidas polo presente expediente é o seguinte: Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Lousame, a 27 de xullo de 2012. O alcalde, José Santiago Freire Abeijón.
20/09/2012 | Administración LocalMunicipal
Carballo
Liquidación en concepto de impostos sobre o incremento do valor dos terreos (relación IIVT03/12)

CITACIÓN POR COMPARECENCIA (ART.112 L. X. T.58/2003) NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SOBRE O INCREMENTO DO VALOR DOS TERREOS CORRESPONDENTES Á RELACIÓN IIVT03/12-LIQUID. XESTIÓN PLUSVAÍAS. Intentada por dúas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS-PLUSVALÍAS (relación IIVT03/12-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuintes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requirirán nova notificación, conforme ás disposicións contidas na Sección Terceira do capítulo II do título III (arts.109-112) da Lei 58/2003, xeral tributaria. Carballo, 31 de agosto de 2012. O alcalde Asdo.: D. Evencio Ferrero Rodríguez
11/09/2012 | Administración LocalMunicipal
Sada
Secretaría
Contrato administrativo construción dun corredor cuberto no CEIP Pedro Barrié da Maza, en Mondego

a) Organismo: CONCELLO DE SADA b) Dependencia que tramita o expediente: Departamento Contratación c) Número de expediente: 2012022 d) Dirección de Internet do perfil do contratante: hptt//www.contratosdegalicia.es a) Tipo: Obras b) Descrición do obxecto: Construción dun corredor cuberto no CEIP Pedro Barrié da Maza (Mondego-Sada) c) Categoría do contrato: CPV: 452610000-4 a) Tramitación: Ordinario b) Procedemento: Negociado sen publicidade Prezo sen IVE: 59.941,85 € IVE: 9.259,53 € Total: 62.471,38 € a) Data: 29/08/2012 b) Contratista: DRINA AIMARA CHICO ULLOA S. L. c) Importe de adxudicación: Importe neto: 51.038,14 € IVE: 9.186,86 € Importe total: 60.225,00 € 6.- DATA DE FORMALIZACION DO CONTRATO: 31/08/2012 Sada, 31 de agosto 2.012 O ALCALDE, Ernesto Anido Varela
11/09/2012 | Administración LocalMunicipal
Sada
Secretaría
Contrato administrativo POS 2012 pavimentación do camiño AC-163 ata Souto

a) Organismo: CONCELLO DE SADA b) Dependencia que tramita o expediente: Departamento Contratación c) Número de expediente: 2012030 d) Dirección de Internet do perfil do contratante: hptt//www.contratosdegalicia.es a) Tipo: Obras b) Descrición do obxecto: Pavimentación do camiño AC-163 ata Souto c) Categoría do contrato: CPV: 45233223-8 a) Tramitación: Ordinario b) Procedemento: Negociado sen publicidade Prezo sen IVE: 38.319,61 € IVE: 6.897,54 € Total: 45.217,15 € a) Data: 17/08/2012 b) Contratista: EXCAVACIONES CERNADAS VALIÑA S. L. c) Importe de adxudicación: Importe neto: 34.564,30 € IVE: 6.221,57 € Importe total: 40.785,87 € 6.- DATA DE FORMALIZACION DO CONTRATO: 31/08/2012 Sada, 31 de agosto 2.012 O ALCALDE, Ernesto Anido Varela
11/09/2012 | Administración LocalMunicipal
Irixoa
Modificación orzamentaria 6/2012

Aprobado definitivamente o expediente de modificación orzamentaria nº 6/2012, mediante resolución da Alcaldía do 30-8-2012, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 3 de setembro de 2012 O alcalde Antonio Deibe Sanmartín
11/09/2012 | Administración LocalMunicipal
Ferrol
Notificación resolución expediente sancionador

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e do procedemento administrativo común, faise pública a Resolución do expediente sancionador que a continuación se especifica, de data 1 de agosto de 2012, xa que téndose intentado a notificación no seu último domicilio coñecido, ésta non se puido practicar. Pode coñecer o texto íntegro da Resolución nas dependencias do departamento de Medio Ambiente do Concello de Ferrol (Praza de Armas, s/n, 2° piso). ANEXO Expte.: MAD 1-2012 Interesado: D. JUAN JOSÉ AMOR SIXTO (NEDELCHO BIELZA GENUA) Preceptos Infrinxidos: artigos 14, 15 e 17 da Ordenanza municipal reguladora de actividades nos montes e espazos forestais do Concello de Ferrol. Cualificación das infraccións: Falta grave (artigo 21). Sanción: 453,00 euros. Esta resolución esgota a vía administrativa e contra a mesma poderá interpoñer recurso potestativo de reposición ante o mesmo organo que a dictou no prazo dun mes contado desde o día seguinte ao da publicación deste anuncio, ou ben recurso contencioso-administrativo perante o Xulgado do Contencioso-Administrativo de Ferrol, dentro do prazo de dous meses, contados tamén a partir do día seguinte ao da publicación do presente anuncio. Ferrol, 23 AGO.2012 O concelleiro delegado da Área de Medio Ambiente, Urbanismo, Servicios e Seguridade, Asdo.: Guillermo Evia Pérez
11/09/2012 | Administración LocalMunicipal
Fisterra
Contrato administrativo

Mediante acordo adoptado pola Xunta de Goberno Local en sesión do día 23/08/2012 adxudicouse definitivamente polo procedemento negociado sen publicidade obrigatoria o seguinte contrato de obra incluido no Plan Provincial de Cooperación ás Obras e Servizos de competencia municipal (POS) 2012 en favor do Contratista CONSTRUCCIÓNS D. OGANDO S. L: O que se publica ós efectos previstos na Lei de Contratos do Sector Público. Fisterra, 23 de agosto de 2012 O alcalde José Manuel Traba Fernández
11/09/2012 | Administración LocalMunicipal
Ferrol
Inicio de expedientes de ordes de execución de limpeza de parcelas

Tendo en conta o establecido nos artigos 9 e 199.1 da Lei 9/2002, de 30 de decembro, de ordenación urbanística e protección do medio rural de Galicia, comunícaselles aos titulares das parcelas que se relacionan a continuación; (cumprindo así o establecido no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común); que se iniciou expediente de orde de execución dos traballos de limpieza precisos nas parcelas da súa titularidade que se indican a continuación, por razóns de seguridade, salubridade, ornato público e habitabilidade. Os expedientes atópanse no departamento de Medio Ambiente do Concello de Ferrol (Praza de Armas, s/n, 15402 Ferrol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Así mesmo, advírtese a todos eles que deben contar cos permisos e autorizacións que procedan para a realización das tarefas de limpeza precisas. Ferrol, 23 AGO.2012 O Concelleiro Delegado da Área de Medio Ambiente, Urbanismo, Servicios e Seguridade Asdo.: Guillermo Evia Pérez
11/09/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29733. Constantino Balado Reboredo (Ordes)

ANUNCIO MARIA PASCUALA FELIX CESAR NEARY RELIMPIO Aldo Berdon Gaeta, co DNI XXXXXXXXX, solicita de Augas de Galicia un caudal de 0,0045 litros/segundo de augas procedente dun manancial, no Souto, parroquia de Beán (Santa María), concello de Ordes (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29733. As características do aproveitamento son: SOLICITANTE: Aldo Berdon Gaeta CAUDAL: 0,0045 litros/segundo DESTINO: doméstico ORIXE: manancial LUGAR: O Souto PARROQUIA: Beán (Santa María) CONCELLO: Ordes (A Coruña) O aproveitamento solicitado recolle as augas dun manancial na parcela n.º 10.324 do polígono 709, do catastro do Concello de Ordes, actualmente en proceso de concentración parcelaria co n.º de parcela 1492, lugar coñecido como “Estivada do Pozo”, lugar do Souto, parroquia de Beán. Colocarase unha arqueta de captación de aros de formigón e instalarase unha tubaxe de PE de 32 mm de diámetro soterrada polo camiño de concentración parcelaria ata á vivenda a fornecer, no lugar do Souto n.º 12. O que se fai público para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente. Santiago de Compostela, 28 de agosto de 2012. O xefe do Servizo Territorial Ángel Gómez Rey
11/09/2012 | Administración LocalMunicipal
Carral
Baixas de oficio no padrón de habitantes

EDICTO Baixas de oficio no padrón de habitantes Tendo coñecemento esta Alcaldía, por informe da Policía Local e demais datos que constan no expediente, do feito de que: – Dona Maria Blanca Nieves Aldatz Torrecillas. NIE X-XXXXXXXXX – Dona Yarisa Mullera Boluña – Dona JESSICA ANABEL CRUELLES PEREÑA Empadroados neste Concello, segundo informe da Policía Local, non residen no domicilio no que constan no padrón municipal de habitantes, incumprindo por tanto os requisitos establecidos no Regulamento de poboación e demarcación territorial das entidades locais. Polo presente ábrese un prazo de quince días, que comezará a contar dende o seguinte ó da publicación deste edicto no BOP, para que os interesados poidan presentar as alegacións que consideren oportunas respecto da súa situación no padrón municipal de habitantes deste Concello, facéndolles saber que finalizado dito prazo continuarase coa tramitación do expediente de baixa de oficio no citado padrón. Carral, 31 de agosto de 2012. O alcalde Asdo.: José Luis Fernández Mouriño
11/09/2012 | Administración LocalMunicipal
Zas
Anuncio de exposición pública da conta xeral 2011

ANUNCIO DE EXPOSICIÓN PÚBLICA DA CONTA XERAL 2011 Formulada e rendida a conta xeral do orzamento do Concello de Zas correspondente ao exercicio económico 2011, e informada pola Comisión Especial de Contas en data de 6 de setembro, sométese a exposición pública, cos documentos xustificativos, polo prazo de 15 días hábiles, contados desde o seguinte o da publicación deste anuncio no Boletín Oficial da Provincia, a fin de que, durante os devanditos 15 días hábiles e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor alcalde-presidente. Todo elo en cumprimento do disposto no artigo 212 do texto refundido da Lei reguladora das facendas locais (aprobado por Real decreto lexislativo 2/2004 de 5 de marzo) e a regra 102.2 da ORDEN EHA 4041/2004, do 23 de novembro, pola que se aproba a Instrucción do modelo normal de contabilidade local. En Zas, a 6 de setembro de 2012. O alcalde Asdo.: Manuel Muiño Espasandín
11/09/2012 | Administración LocalMunicipal
Boiro
Procedemento sancionador en materia de tráfico. Notificación de denuncias a interesados non localizados

Despois de intentarse, en dúas ocasións, sen efecto por parte deste Concello as notificacións de denuncia por suposta infracción da normativa vixente en materia de tráfico que a continuación se relacionan, procédese á súa práctica mediante o presente edicto, de acordo co establecido no artigo 59.5 e 61 da Lei 30/1992, do 26 de novembro (en diante, LPA), o que se fai público para coñecemento dos interesados, aos cales debe servir este edicto de notificación individual, coas seguintes advertencias. Instrutor: O técnico de administración xeral de Secretaría. Este poderá ser recusado de acordo cos arts.28 e 29 LPA. Órgano sancionador: O alcalde (art.71.4 da Lei 18/2009, do 23 de novembro, pola que se modifica o texto articulado da Lei sobre tráfico, circulación de vehículos de motor e seguranza viaria, aprobado polo RDL 339/1990, do 2 de marzo, -LT, en diante- ). Inicio: Notificación da denuncia. O interesado poderá realizar o pagamento da multa cos efectos previstos no art.80 LT no prazo de 15 días naturais desde a notificación. Caducidade: Un ano despois da data de inicio, salvo causas de suspensión (art.92.3 LT). Nos recursos, o silencio será desestimatorio. Identificación: Se non fose Vde. o condutor no momento da infracción, no prazo de 15 días naturais, deberá identificalo indicando nome e dous apelidos, DNI e domicilio. No caso de incumprimento será sancionado por infracción moi grave (art.65.5. j) LT). Alegacións: Poderá formular alegacións no prazo de 15 días naturais indicando o número de expediente. Se non se presentan alegacións, a notificación da denuncia producirá o efecto de acto resolutorio do procedemento sancionador. Esto supón que non se ditará resolución sancionadora e que a sanción poderase executar transcorridos trinta días naturais desde a súa notificación (art.81.5 LT). Pagamento: Pode realizarse mediante xiro postal ou en Novagalicia Banco no número de conta 2080-0308-45-3110000117, coa redución do 50% sobre a contía correspondente, durante os 15 días naturais seguintes á notificación, cos efectos previstos no artigo 80 LT. Documentos: Poderá coñecer, en calquera momento o estado de tramitación do procedemento e obter copias dos seus documentos. (RXC) Regulamento xeral de circulación (RD 1428/2003) (LT) Lei 18/2009, do 23 de novembro, sobre tráfico. Boiro, 28 de agosto de 2012 O alcalde Juan José Dieste Ortigueira
11/09/2012 | Administración LocalMunicipal
Narón
Secretaría
Anuncio de resolución relativo a delegacións da Alcaldía

A alcaldía do Concello de Narón, en data 3 de setembro de 2012, adoptou a seguinte resolución: “De conformidade co disposto na Lei 7/1985, do 2 de abril, reguladora das bases do réxime local; Lei 5/ 1997, do 22 de xullo, de Administración Local de Galicia e no Real Decreto 2568/ 1986, do 28 de novembro, polo que se aproba o Regulamento de organización, funcionamento e réxime xurídico das entidades locais, así como demais normativa de réxime local aplicable, esta Alcaldía a) Delegar en D. GUILLERMO SÁNCHEZ FOJO a dirección, inspección e impulso dos servizos correspondentes, mediante a realización de propostas, informes e resolucións das seguintes áreas: b) Delegar as competencias e a adopción dos correspondentes actos administrativos definitivos relativos á tramitacion de contratos menores, segundo o establecido na Base 48 do presuposto vixente. a) Delegar en Dª. MARÍA DEL MAR GÓMEZ CASAL a dirección, inspección e impulso dos servizos correspondentes mediante a realización de propostas, informes e resolucións das seguintes áreas: b) Delegar as competencias e a adopción dos correspondentes actos administrativos definitivos relativos á tramitacion de contratos menores, segundo o establecido na Base 48 do presuposto vixente. a) Delegar en Dª. MARÍA JOSÉ RODRÍGUEZ PORTO a dirección, inspección e impulso dos servizos correspondentes mediante a realización de propostas, informes e resolucións das seguintes áreas: b) Delegar as competencias e a adopción dos correspondentes actos administrativos definitivos relativos á tramitacion de contratos menores, segundo o establecido na Base 48 do presuposto vixente. CUARTO.-Todas as delegacións, sen prexuízo da función de control que debe exercer o concello pleno sobre as competencias destas, deberán render conta periodicamente ao alcalde ou á xunta de goberno local do programa de actividades desempeñado pola delegación. * Os delegados fixarán os horarios de atención ao público que serán, como mínimo, de dúas horas e de 1 día á semana. E adicarán o tempo necesario para a boa xestión da súa área delegada. * As presentes delegacións surtirán efecto dende o día seguinte ao da data da presente resolución. QUINTO.- A alcaldía poderá avocar para si en calquera intre as competencias delegadas. SEXTO.- Notificar esta resolución aos/ás interesados/as e ao pleno na primeira sesión que celebre, así como ordear a súa publicación no B. O. P. Narón, 3 de setembro de 2012. O alcalde José M. Blanco Suarez
11/09/2012 | Administración LocalMunicipal
Ferrol
Ordes de execución limpeza de parcelas

ORDES DE EXECUCIÓN LIMPEZA DE PARCELAS Ao non ser posible notificar aos interesados que se relacionan na táboa adxunta a orde de execución que segue no departamento de Medio Ambiente para o cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia e segundo dispón o artigo 59.5 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, procédese a súa práctica mediante o anuncio no Boletín Oficial da Provincia e no Taboleiro de Edictos do Concello, o que se fai público para coñecemento dos interesados aos que debe servir de notificación informándoos de que: No prazo dun mes, a contar desde o día seguinte á publicación no BOP deste anuncio, deberán proceder á realización dos traballos de limpeza necesarios para manter estas parcelas nas condicións establecidas nos artigos 9 e 199 da Lei 9/2002. No caso de incumprimento, habilitaranse as potestades administrativas para a corrección deste feito, cos medios de execución forzosa previstos na Lei. Esta Resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes contado dende o día seguinte a súa publicación no BOP, ou ben recurso ontencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 23 AGO.2012 O concelleiro delegado da Área de Medio Ambiente, Urbanismo, Servicios e Seguridade Asdo.: Guillermo Evia Pérez
11/09/2012 | Administración LocalMunicipal
Sada
Secretaría
Contrato administrativo POS 2012 pavimentación do camiño da Cañota, de Mosteirón a Casteliño

a) Organismo: CONCELLO DE SADA b) Dependencia que tramita o expediente: Departamento Contratación c) Número de expediente: 2012029 d) Dirección de Internet do perfil do contratante: hptt//www.contratosdegalicia.es a) Tipo: Obras b) Descrición do obxecto: Pavimentación do camiño da Cañota, de Mosteirón a Casteliño c) Categoría do contrato: CPV: 45233223-8 a) Tramitación: Ordinario b) Procedemento: Negociado sen publicidade Prezo sen IVE: 59.834,77€ IVE: 10.770,27€ Total: 70.605,04 € a) Data: 17/08/2012 b) Contratista: EXCAVACIONES CERNADAS VALIÑA S. L. c) Importe de adxudicación: Importe neto: 53.731,63 € IVE: 9.671,69 € Importe total: 63.403,32 € 6.- DATA DE FORMALIZACION DO CONTRATO: 31/08/2012 Sada, 31 de agosto 2.012 O ALCALDE, Ernesto Anido Varela
10/09/2012 | Administración LocalMunicipal
Coristanco
Exposición da conta xeral do exercicio 2011

EDICTO Exposición da conta xeral 2011 Formulada e rendida a conta xeral do orzamento desta Corporación correspondente ao exercicio de 2011, integrada polo contido ao que fai referencia o art.209 do Real Decreto Lexislativo 2/2004, de 5 de marzo, texto refundido da Lei reguladora das facendas locais, e informada favorablemente pola Comisión Especial de Contas, o día 30 de agosto de 2012, exponse ao público cos documentos que a conteñen, no Departamento de Intervención desta entidade, por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no art.212.3 do TRLRFL e demais disposicións concordantes vixentes. Coristanco, 30 de agosto de 2012. O alcalde Antonio Pensado Plágaro